Vazirlar Mahkamasining 24.11.2017 yildagi 941-son qarori bilan Portlash xavfi bo‘lgan muhitlarda ishlovchi asbob-uskunalarning xavfsizligi to‘g‘risidagi umumiy texnik reglament tasdiqlandi. Bu haqda Norma.uz xabar bermoqda. Hujjatni qo‘llash sohasi quyidagi tarzda belgilandi: Hujjat asbob-uskunalarni loyihalashtirish, ishlab chiqarish va texnik hujjatlarga qo‘yiladigan talablarni, shuningdek asbob-uskunalarning qo‘yiladigan talablarga muvofiqligini baholashni amalga oshirish tartibini belgilaydi. Reglamentga rioya qilinishi ustidan davlat nazoratini quyidagilar amalga oshiradi: • «Sanoatgeokontexnazorat» davlat inspeksiyasi;  • Ichki ishlar vazirligi;  • boshqa maxsus vakolatli davlat organlari o‘z vakolatlari doirasida. Hujjat 26.05.2018 yildan kuchga kiradi.